cyanic-selkie/wikianc huggingface dataset:
আগ্রা
আগ্রার মর্মর পাথর ও চামড়ার কুটিরশিল্প বিখ্যাত।
মারজোরি দে সসা
মারজোরি লিসেট দে সসা রিভাস (জন্ম ২৩ এপ্রিল ১৯৮০) একজন ভেনেজুয়েলীয় অভিনেত্রী, মডেল, এবং পর্তুগিজ বংশোদ্ভূত গায়িকা। টেলিনোভেলাতে তার খলনায়ক ভূমিকার জন্য তিনি বিশ্বব্যাপী পরিচিত।
কারমেন লামাগনা
'''কারমেন জেড. লামাগনা''' (জন্ম ১ ডিসেম্বর ১৯৫৬) একজন ফিলিপিনো শিক্ষাবিদ।  তিনি আমেরিকান ইন্টারন্যাশনাল ইউনিভার্সিটি-বাংলাদেশ (এআইইউবি)-এর বর্তমান উপাচার্য। তিনি এছাড়া অ্যাসোসিয়েশন অফ ইউনিভার্সিটি অফ ইউনিভার্সিটি অফ এশিয়া অ্যান্ড প্যাসিফিকের (এউএপি) সভাপতি এবং আন্তর্জাতিক অ্যাসোসিয়েশন অফ ইউনিভার্সিটি প্রেসিডেন্টস (আইএইউপি) এর কোষাধ্যক্ষ হিসাবে দায়িত্ব পালন করেছেন।
পড়ালেখা ও কর্মজীবন
লামাগনা ১৯৭৮ সালে ম্যানিলার অ্যাডামসন বিশ্ববিদ্যালয় থেকে রাসায়ন প্রকৌশলে স্নাতক ডিগ্রি অর্জন করেন। তিনি ফিলিপাইন নরমাল বিশ্ববিদ্যালয় (১৯৯০), রিজাল টেকনোলজিক বিশ্ববিদ্যালয় (১৯৯৪) এবং পূর্ব বিশ্ববিদ্যালয় (১৯৯৫) থেকে তিনটি মাস্টার ডিগ্রি অর্জন করেছেন। ২০০৩ সালে তিনি ক্যালিফোর্নিয়া কোস্ট বিশ্ববিদ্যালয় থেকে ব্যবসায় প্রশাসনে পিএইচডি ডিগ্রি অর্জন করেন।
লামাগনা পার্পেচুয়াল হেল্প ইউনিভার্সিটির (১৯৭৮-১৯৭৯) এবং এএমএ কম্পিউটার কলেজের (১৯৮২-১৯৮৪) ফ্যাকালিটি সদস্য ছিলেন। তিনি ১৯৯৪-১৯৯৬ সালে এআইইউবি-র প্রকল্প পরিচালক এবং ১৯৯৬ সালে এএমএ কম্পিউটার কলেজে ব্যবসায় উন্নয়নের সহকারী ও সহ-সভাপতি হিসাবে দায়িত্ব পালন করেছিলেন। ১৯৯৭ সালে তিনি এআইইউবির উপাচার্য হিসাবে নিযুক্ত হন। তিনি বাংলাদেশের বিশ্ববিদ্যালয়ের প্রথম মহিলা উপাচার্য।
পুরস্কার
২০০৬ সালে তিনি ফিলিপাইনের রাষ্ট্রপতি গ্লোরিয়া ম্যাকাপাগাল অ্যারোইয়ের নিকট থেকে বিদেশে ফিলিপিনো ব্যক্তি এবং সংস্থা পুরস্কার পান। ২০১২ সালে, তিনি আন্তর্জাতিক মহিলা জোট (টিআইএডাব্লু) দ্বারা শিক্ষা বিভাগের অধীনে বিশ্বের শীর্ষ ১০০ নারী হিসাবে নির্বাচিত হন।
ক (ইন্ডিক)
ক হলো ভারতীয় আবুগিদার প্রথম ব্যঞ্জনবর্ণ। আধুনিক ভারতীয় লিপিতে, ক ব্রাহ্মী বর্ণ থেকে উদ্ভূত হয়েছে যা আবার উদ্ভূত (সেমেটিক অনুমান অনুসারে) হয়েছে আরামাইক  ("ক") থেকে।
আর্যভট্টের ব্যবহার
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। क’র বিভিন্ন রূপের মানসমূহ নিচে দেয়া হল:
দেবনাগরী ক
क (ক) (कवर्ण কবর্ণ) দেবনাগরী ক ব্যঞ্জন বর্ণমালার প্রথম অক্ষর। ক অক্ষরের উৎস ব্রাহ্মী অক্ষর 𑀓 (ka), যা গুপ্ত লিপির অক্ষর হিসেবে কিছুটা পরিবর্তিত হয়ে দেবনাগরী হিন্দি: क’র রূপ নিয়েছে। এর থেকে উদ্ভূত হওয়া গুজরাটী অক্ষর হল ક।
বাংলা ক
ক (আ-ধ্ব-ব: [k])) হলো বাংলা বর্ণমালার প্রথম ব্যঞ্জনবর্ণ এবং ১৬তম বর্ণ। এটি কণ্ঠ থেকে উচ্চার্য অঘোষ অল্পপ্রাণ ধ্বনি এবং ক-বর্গের প্রথম বর্ণ। বাংলা ব্যঞ্জনবর্ণের সংখ্যা মোট ৩৯টি; তার মধ্যে পূর্ণমাত্রাযুক্ত ব্যঞ্জনবর্ণ ২৬টি, অর্ধমাত্রাযুক্ত ব্যঞ্জনবর্ণ ৭টি এবং মাত্রা ছাড়া ব্যঞ্জনবর্ণ ৬টি। ‘ক’ হলো একটি পূর্ণমাত্রাযুক্ত ব্যঞ্জনবর্ণ।
বৈশিষ্ট্য
এটি একটি পূর্ণমাত্রাবিশিষ্ট ব্যঞ্জনধ্বনি। ২৫ টি স্পর্শধ্বনি বা বর্গীয় ধ্বনির একটি এবং ক-বর্গের অন্তর্গত ঘোষ অল্পপ্রাণ ধ্বনি।
ময়নামতি ঢিবি ২ক
স্থাপত্য বৈশিষ্ট্য
অখননকৃত প্রত্নস্থলের মধ্যে ময়নামতি টিলা-২ থেকে প্রত্নতাত্ত্বিক গুরুত্ববহ ধ্বংসাবশেষ প্রাপ্তির প্রমাণ পাওয়া গেছে।
ওন্দা
ওন্দা হল ভারতের পশ্চিমবঙ্গ রাজ্যের বাঁকুড়া জেলার বাঁকুড়া সদর মহকুমার অন্তর্গত ওন্দা সমষ্টি উন্নয়ন ব্লকে অবস্থিত একটি গ্রাম।
ভূগোল
ওন্দা গ্রামের স্থানাংক ।
জনপরিসংখ্যান
২০১১ সালের জনগণনার প্রতিবেদন অনুযায়ী, ওন্দা গ্রামের মোট জনসংখ্যা ৫,৯৩৩; এর মধ্যে ৩,০০৫ জন (৫১ শতাংশ) পুরুষ এবং ২,৯২৮ জন (৪৯ শতাংশ) নারী। অনূর্ধ্ব ছয় বছর বয়সী মোট জনসংখ্যা ৫৫৭। গ্রামে মোট সাক্ষর জনসংখ্যা ৪,১৩০ (অন্যূন ছয় বছর বয়সী মোট জনসংখ্যার ৭৬.৮২ শতাংশ)।
সমষ্টি উন্নয়ন ব্লকের সদর দফতর
ওন্দা সমষ্টি উন্নয়ন ব্লকের সদর দফতর এই গ্রামেই অবস্থিত।
থানা
ওন্দা থানার এক্তিয়ারভুক্ত এলাকাটি সমগ্র ওন্দা সমষ্টি উন্নয়ন ব্লক জুড়ে প্রসারিত। এই ধানার আয়তন ৪৯৯.৪১ বর্গ কিলোমিটার ও মোট জনসংখ্যা ২২০,৫৭২।
পরিবহণ ব্যবস্থা
ওন্দাগ্রাম রেল স্টেশন দক্ষিণ পূর্ব রেলের খড়গপুর-বাঁকুড়া-আদ্রা লাইনে অবস্থিত।
শিক্ষাব্যবস্থা
১৯৪২ সালে বাংলা-মাধ্যম সহশিক্ষামূলক প্রতিষ্ঠান ওন্দা উচ্চ বিদ্যালয় প্রতিষ্ঠিত হয়। এই স্কুলে পঞ্চম থেকে দ্বাদশ শ্রেণি পর্যন্ত পড়াশোনার সুবিধা রয়েছে। স্কুলটিতে ১০টি কম্পিউটার, ১,৫৩৬টি বই নিয়ে গড়ে ওঠা একটি গ্রন্থাগার ও একটি খেলার মাঠ রয়েছে। ২০১২ সালে পঞ্চম শ্রেণি থেকে অলচিকি-মাধ্যম (সাঁওতালি ভাষার জন্য) বিভাগ চালুর অনুমোদন দেওয়া হয়। বাঁকুড়া জেলার চোদ্দোটি স্কুলে এই মাধ্যম চালু হয়। ওন্দা উচ্চ বিদ্যালয় এই চোদ্দোটি স্কুলেরই অন্যতম।
১৯৫৯ সালে বাংলা-মাধ্যম ওন্দা বালিকা উচ্চ বিদ্যালয় প্রতিষ্ঠিত হয়। এই স্কুলে পঞ্চম থেকে দশম শ্রেণি পর্যন্ত পড়াশোনার সুবিধা রয়েছে। স্কুলটিতে ১৫টি কম্পিউটার এবং ১,০০০ বই নিয়ে গড়ে ওঠা একটি গ্রন্থাগারও রয়েছে।
২০০৭ সালে ওন্দার কাছে মুড়াকাটা গ্রামে ওন্দা থানা মহাবিদ্যালয় প্রতিষ্ঠিত হয়। বাঁকুড়া বিশ্ববিদ্যালয় অনুমোদিত এবং বিশ্ববিদ্যালয় মঞ্জুরি কমিশন স্বীকৃত এই সাধারণ কলেজতিতে বাংলা, সংস্কৃত, ইংরেজি ও ইতিহাস সহ কলা বিভাগের বিভিন্ন বিষয়ে পঠনপাঠনের সুবিধা বিদ্যমান।
মার্কিন সামোয়ার অর্থনীতি
মার্কিন সামোয়ার অথনীতি মূলত মার্কিন সংযুক্ত। অধিবাসিদের বিশাল অংশ মৎস্য আহোরনের সাথে যুক্ত। টুনা মাছের আহোরন ও প্রক্রিয়া করনের পরে রপ্তানি এই দ্বীপের অন্যতম বৈদেশিক রপ্তানি।
জিডিপি: পিপিপি - $৫৭৫.৩ মিলিয়ন (২০০৭ সালের হিসেবে)
কলোরাডিয়া প্রচালি
কলোরাডিয়া প্রচালি বা প্রচালের পাইন মথ একটি মথ প্রজাতি। এটি লেপিডোপ্টেরা বর্গের স্যাটারনিডাই পরিবারের সদস্য। এই প্রজাতিটি পিনাস পন্ডেরোসা, পিনাস এঙ্গেলমানি, পিনাস লিওফিলা, জুনিপেরাস ডেপ্পিয়ানা, কুয়েরকাস অ্যারিজোনিকা, কোয়ার্কাস গ্রিসিয়া এবং কুয়েরকাস ভিমিনিয়া প্রভৃতি বৃক্ষে বসবাস করে। প্রজাতিটি মূলত সিয়েরা মাদ্রে অক্সিডেন্টাল পাইন-ওক বনের পূর্ব সোনোরা এবং পশ্চিম চিহুয়াহুয়া অঞ্চলে দেখা যায়।
১৯৯২ সালে এর নামকরণ করা হয়। এর নামকরণ করেন জীববিজ্ঞানী লেমিয়ার ও এম. জে. স্মিথ।
মারিলেনা দাভিলা
মারিলেনা দাভিলা (জন্ম ৩ মে, ১৯৯২, কারাকাস), একজন ভেনেজুয়েলীয় অভিনেত্রী এবং গায়ক। তিনি ভেনেজুয়েলার অভিনেত্রী চিকুইনকুইরা ডেলগাডো এবং অভিনেতা গুইলারমো দাভিলার কন্যা।
নগর (শহর)
নগর (Nagar) ভারতের রাজস্থান রাজ্যের ভরতপুর জেলার একটি শহর ও পৌরসভা এলাকা।
জনসংখ্যার উপাত্ত
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে নগর এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
ময়নামতি ঢিবি ২খ
স্থাপত্য বৈশিষ্ট্য
অখননকৃত প্রত্নস্থলের মধ্যে ময়নামতি টিলা-২ থেকে প্রত্নতাত্ত্বিক গুরুত্ববহ ধ্বংসাবশেষ প্রাপ্তির প্রমাণ পাওয়া গেছে।
ওয়েস্টার্ন লিডার
ওয়েস্টার্ন লিডার নিউজিল্যান্ডের অকল্যান্ডের একটি স্থানীয় সংবাদপত্র। এটি স্টাফ লিমিটেডের মালিকানাধীন। এটি ১৯৬৩ সালে চালু হয়েছিল এবং সপ্তাহে তিনবার প্রকাশিত হয়। সংবাদপত্রটি হেন্ডারসনের পাইওনিয়ার স্ট্রিটের জন হেনরি সেন্টার থেকে পরিচালিত হয়। ২০১৩ সালে এর প্রচলন ছিল ৭৭,৯৫০, যা ২০১০ সালের তুলনায় ১১,০০০ বৃদ্ধি পায়।
২০১৯ সালে, প্রতিবেদক টোরিকা টোকালাউ ভয়েজার মিডিয়া পুরস্কারের বর্ষসেরা কমিউনিটি জার্নালিস্ট পুরস্কার জিতেছেন।
মদিনা মুমতোজ
মুসায়েভা মদিনাবোনু বাহরিদ্দীন কিজি (Musayeva Madinabonu Bahriddin qizi, Мусаева Мадинабону Баҳриддин қизи; জন্ম ১০ অক্টোবর ১৯৯০), যিনি তার মঞ্চ নাম মদিনা মুমতোজ দ্বারা সর্বাধিক পরিচিত, তিনি একজন উজবেকিস্তানি গায়ক এবং অভিনেত্রী। ২০১০ সালে তিনি নিহোল রাজ্য পুরস্কারে ভূষিত হন।
গেমেলিয়া সেপ্টেনট্রিওনালিস
গেমেলিয়া সেপ্টেনট্রিওনালিস হল একটি মথ প্রজাতি। প্রজাতিটি লেপিডোপ্টেরা বর্গের স্যাটারনিডাই পরিবারের সদস্য। এটি ১৯৩৬ সালে বুভিয়ার কর্তৃক বর্ণিত হয়। প্রজাতিটি কোস্টারিকা এবং নিকারাগুয়া সহ মধ্য আমেরিকায় পাওয়া যায়।
লার্ভা গুটিরিয়া ডায়োস্পাইরয়েডস, ক্লেথ্রা আননাটা, ডিপ্টেরিক্স প্যানামেনসিস, ইঙ্গা প্রজাতি, সেন্না ফ্রুটিকোসা এবং মিরিওকার্পা লংইপস ইত্যাদি প্রজাতির গাছ খাদ্য হিসেবে গ্রহণ করে।
প্রথম প্রতিশ্রুতি (উপন্যাস)
প্রথম প্রতিশ্রুতি বিখ্যাত ভারতীয় বাঙালি লেখিকা আশাপূর্ণা দেবী র একটি বিখ্যাত উপন্যাস। এই উপন্যাসের জন্য তিনি ভারতের সর্বোচ্চ সাহিত্য সম্মান জ্ঞানপীঠ পুরস্কার লাভ করেন। পরবর্তী কালে এই উপন্যাসটি অবলম্বনে একটি বাংলা সিনেমাও তৈরি হয় ১৯৭১ সালে। পরিচালনা করেন, দীনেন গুপ্ত। এটি একটি উপন্যাস ত্রয়ীর প্রথম উপন্যাস। পরবর্তী দুটি উপন্যাসের নাম হল সুবর্ণলতা এবং বকুলকথা।
নিওফেলিস
বিস্তৃতি
ভারত, বাংলাদেশ, নেপাল, ভুটান, মায়ানমার, থাইল্যান্ড, মালয়েশিয়া, লাওস, ভিয়েতনাম, কম্বোডিয়া, ইন্দোনেশিয়া ও চীন এই প্রজাতিটির মূল আবাসস্থল।
বিবরণ
thumb|left|[[লাম চিতা|লামচিতা (Neofelis nebulosa)]] এদের গায়ের লোম কালচে বলয়াকার, ডিম্বাকার কিংবা ছোপযুক্ত দাগসহ ধুসরাভ কিংবা হলদে। দেহের সামনের প্রান্তের তুলনায় পিছনের প্রান্ত ছোট কাঁধের দাগ কালচে। কপাল, পা ছোট ও লেজের গোড়ায় ফিতার মতো দাগ থাকে। লেজ দীর্ঘ, পা বলিষ্ঠ এবং থাবা প্রশস্ত ও শক্ত। করোটি লম্বা, নিচু ও সরু। উপরের চোয়ালের ছেদন দাঁত অনেকটা স্যাবার টুথ বা প্রাগৈতিহাসিক বিড়ালদের মত; অন্যান্য বর্তমান বিড়ালের তুলনায় বড়, আকারে দাঁতের কোটরের ভিত্তির বেড়ের তিনগুন লম্বা। কিন্তু স্যাবার টুথদের মত অতটা বিকশিত বা উদ্ধত নয়। তাদের সমানও নয়। প্রথম অগ্রপেষণ দাঁত অনেকখানি খাটো কিংবা হ্রাসকৃত, ছেদন দাঁত ও গালের দাঁতের মাঝে অনেক ফাঁক রয়েছে।
নারায়ণ গঙ্গোপাধ্যায়
নারায়ণ গঙ্গোপাধ্যায় (৪ ফেব্রুয়ারি, ১৯১৮ - ৮ নভেম্বর, ১৯৭০) একজন ভারতীয় বাঙালি লেখক। জন্ম অবিভক্ত বাংলার (অধুনা বাংলাদেশের অন্তর্গত) অবিভক্ত দিনাজপুর জেলার বালিয়াডাঙ্গীতে (বর্তমানে বালিয়াডাঙ্গী, ঠাকুরগাঁও)।  তিন খণ্ডে প্রকাশিত তার প্রথম উপন্যাস উপনিবেশ (১৯৪২, ১৯৪৫, ১৯৪৬) পাঠকসমাজে সমাদৃত হয়। তার উল্লেখযোগ্য ছোটগল্প সংকলন বীতংস (১৯৪৫), দুঃশাসন (১৯৪৫), ভোগবতী (১৯৪৭) এবং উল্লেখযোগ্য উপন্যাস বৈজ্ঞানিক (১৯৪৭), শিলালিপি (১৯৪৯), লালমাটি (১৯৫১), সম্রাট ও শ্রেষ্ঠী (১৯৫৫), পদসঞ্চার (১৯৫৪)। সাহিত্যে ছোটগল্প তার একটি উল্লেখযোগ্য প্রবন্ধগ্রন্থ। ছোটদের জন্য তার সৃষ্ট কাল্পনিক চরিত্র টেনিদা খুবই জনপ্রিয় । তার লেখা কিছু উল্লেখযোগ্য ছোটগল্প হল - ইতিহাস, নক্রচরিত, হাড়, বীতংস, রেকর্ড, টোপ, আদাব, প্রভৃতি।
শিক্ষাজীবন
নারায়ণ গঙ্গোপাধ্যায় দিনাজপুর জিলা স্কুল, ফরিদপুর রাজেন্দ্র কলেজ, বরিশাল ব্রজমোহন কলেজ ও কলকাতা বিশ্ববিদ্যালয়ের কৃতি ছাত্র ছিলেন।
প্রাথমিক জীবন / ভূমিকা
নারায়ণ গঙ্গোপাধ্যায় ১৯১৮ সালের ৪ ফেব্রুয়ারি তৎকালীন দিনাজপুর জেলার ঠাকুরগাঁও মহকুমার (বর্তমানে ঠাকুরগাঁও জেলা) বালিয়াডাঙ্গি উপজেলায় জন্মগ্রহণ করেন। তাঁর পিতা প্রমথনাথ গঙ্গোপাধ্যায় একজন পুলিশ কর্মকর্তা ছিলেন। তাঁর পৈতৃক নিবাস বরিশালের বাসুদেব পাড়া গ্রামে। তাঁর শিক্ষাকাল কাটে দিনাজপুর, ফরিদপুরের রাজেন্দ্র কলেজ, বরিশালের ব্রজমোহন কলেজ ও কলকাতায়। ১৯৪১ সালে তিনি কলকাতা বিশ্ববিদ্যালয় থেকে এম.এ ডিগ্রি লাভ করেন। তিনি প্রথম শ্রেণিতে প্রথম হন এবং ডক্টরেট্ ডিগ্রি নেন ১৯৬০ সালে। এরপর তিনি জলপাইগুড়ি কলেজ, সিটি কলেজ ও কলকাতা বিশ্ববিদ্যালয়ে অধ্যাপনা করেন।
সাহিত্যিক জীবন
নারায়ণ গঙ্গোপাধ্যায় ছেলেবেলা থেকেই লেখালেখি শুরু করেন। তার প্রথম লেখা ছাপা হয় মাস পয়লা শিশু মাসিকে। সন্দেশ, মুকুল, পাঠশালা, শুকতারা প্রভৃতি পত্রিকায় তিনি নিয়মিত লিখেছেন। সাপ্তাহিক দেশ পত্রিকা য় সুনন্দর জার্নাল লিখে সুখ্যাতি অর্জন করেন। বাঙালির জীবনযাত্রা, সংস্কৃতি, রোজকার সমস্যা ও রাজনীতি নিয়ে লেখা নিয়মিত এই জার্নাল অত্যন্ত জনপ্রিয় ছিল বাঙালি পাঠকের কাছে। এ সময় তিনি বড়দের জন্য আনন্দবাজার, বিচিত্রা, শনিবারের চিঠি ও চতুরঙ্গে লেখালেখি করেন। তার সাহিত্য জীবন শুরু হয় কাব্যচর্চা দিয়ে। পরে তিনি গল্প-উপন্যাস লিখতে শুরু করেন। বড়দের জন্য রচিত প্রথম প্রকাশিত ‘উপনিবেশ’ ছাপা হয় মাসিক ভারতবর্ষে। ওটি গ্রন্থাকারে প্রকাশিত হয় ১৯৪৩ খ্রিষ্টাব্দে। তার উপন্যাস-গল্প রচনার অনুপ্রেরণা যোগান উপেন্দ্রনাথ গঙ্গোপাধ্যায়, পবিত্র গঙ্গোপাধ্যায়, সুধাংশুকুমার রায় চৌধুরী, বিজয়লাল চট্টোপাধ্যায়, মন্মথ সান্যাল, সজনীকান্ত দাস ও ফনীন্দ্রনাথ মুখোপাধ্যায়।
নারায়ণ গঙ্গোপাধ্যায়ের অমর খ্যাতি বড়দের জন্য রচিত উপন্যাস ও গল্পের জন্য। কিন্তু শিশু-কিশোর সাহিত্য রচনায় তার খ্যাতি বড়দের চেয়ে কোন অংশে কম নয়। টেনিদা তার অনন্য সৃষ্টি। এছাড়াও শিশুদের জন্যে অজস্র ছোটগল্প লিখেছেন। তার রচিত পদ্মপাতার দিন, পঞ্চাননের হাতি, লালমাটি, তারা ফোটার সময়, ক্যাম্বের আকাশ, বাংলা গল্প বিচিত্রা, ঘণ্টাদার কাবলু কাকা, খুশির হাওয়া, কম্বল নিরুদ্দেশ, চারমূর্তির অভিযান, ঝাউবাংলার রহস্য ও ছোটদের শ্রেষ্ঠ গল্প বাংলা শিশু-কিশোর সাহিত্যে নতুন সংযোজন।
বড়দের জন্য রচিত তার উলেস্নখযোগ্য বইগুলো হলো: একতলা, কালা বদর, কৃষ্ণপক্ষ, গন্ধরাজ, পন্নন্তর, ট্রফি, তিমির তীর্থ, দুঃশাসন, গদসঞ্চার, বনজ্যোৎন্সা, বিদিশা, বীতংস, বৈতালিক, ভাঙাবন্দর, চন্দ্রমুখর, মহানন্দা, রামমোহন, শিলালিপি, শ্বেতকমল, সাগরিকা, স্বর্ণ সীতা, সূর্যসারথী, সঞ্চারিণী, সম্রাট ও শ্রেষ্ঠী, সাপের মাথায় মণি, আশিধারা, ভাটিয়ালী, আগন্তুক, অমাবস্যার গান, বিদুষক, সাহিত্যে ছোটগল্প, বাংলা সাহিত্য পরিচয়, ছোটগল্পের সীমারেখা ও কথাকোবিদ রবীন্দ্রনাথ।
তিনি ছোট গল্প বিষয়ে ডি.লিট ডিগ্রি লাভ করেন।
কিশোর উপন্যাস ও ছোটগল্প
নবডঙ্কা
গবেষণা-গ্রন্থ
ডি.এম লাইব্রেরীর প্রকাশনায় ১৩৬৩ বঙ্গাব্দে প্রথম প্রকাশিত হয় 'সাহিত্যে ছোটগল্প' গ্রন্থখানি। পরিমার্জিত প্রকাশ ১৩৬৫ বঙ্গাব্দে। প্রথম মিত্র ও ঘোষ সংস্করণ শ্রাবণ ১৪০৫ বঙ্গাব্দে। অষ্টম মুদ্রণ ভাদ্র ১৪২৫ বঙ্গাব্দ। গ্রন্থখানি উৎসর্গ করেন 'গল্পগুরু মহাকবি রবীন্দ্রনাথকে'।
মৃত্যু
নারায়ণ গঙ্গোপাধ্যায় ১৯৭০ খ্রিষ্টাব্দে ৬ই নভেম্বর ৫২ বছর বয়সে মারা যান।
শন মেন্ডেস
শন পিটার রাউল মেন্ডেস (জন্ম আগস্ট ৮, ১৯৯৮) হচ্ছেন একজন কানাডিয়ান গায়ক এবং গান-লেখক। ২০১৩ সালে জনপ্রিয় ভিডিও শেয়ারিং এপ্লিকেশন “ভাইন” এ বিভিন্ন গানের কভার করে পোস্টিং এর মাধ্যমে তিনি সবার দৃষ্টি আকর্ষণ করেন। পরের বছর তিনি সঙ্গীত পরিচালক এন্ড্রো গেরটলার এবং আইল্যান্ড রেকর্ড এর আর্টিস্ট ও রেপেরটরি জিগি চার্টন এর সাথে রেকর্ড করার জন্য চুক্তিবদ্ধ হন। মেন্ডেস একটি এক্সটেন্ডেড প্লে(শন মেন্ডেস ইপি) এবং তার প্রথম স্টুডিও এ্যালবাম  ‘“হ্যান্ডরিটেন”’ প্রকাশ করেন, যার একক “স্টিচেস” যুক্তরাষ্ট্র এবং কানাডার টপ ১০ এ পৌঁছায়।
প্রাথমিক জীবন
শন মেন্ডেস কানাডার ওন্টারিও শহরের টরোন্টোতে জন্মগ্রহণ করেন এবং শহরটির উপকণ্ঠ পিকারিং এ বড় হন। শন মেন্ডেস হচ্ছেন রিয়েল এস্টেট এজেন্ট কারিন এবং টরোন্টোর বার ও রেস্টুরেন্টগুলোর খাবার সরবরাহের ব্যবসায়ী ম্যানুয়েল মেন্ডেস এর পুত্র। তার বাবা পর্তুগিজ বংশোদ্ভূত যেখানে তার মা হচ্ছেন একজন ইংরেজ। সে ওন্টারিওর পিকারিং এর পাইন রাইডজ সেকেন্ডারি স্কুল এ অংশ নেয়।
ক্যারিয়ার
এপ্রিল ১৪, ২০১৫ এ মেন্ডেস তার পুর্নদের্ঘ্য অ্যালবাম “হ্যান্ডরিটেন” প্রকাশ করেন। যার প্রারম্ভিকেই “বিলবোর্ড ২০০” এর তালিকায় প্রথম স্থান দখল করে ১১৯,০০০ কপি বিক্রির মাধ্যমে। প্রথম সপ্তাহে ১০৬,০০০ কপি বিক্রি করলেও পরের সপ্তাহে তা ৮৯% লোপ পায়। অ্যালবামটির তৃতীয় গান “স্টিচেস” “বিলবোর্ড হট ১০০” এর চতুর্থ স্থান দখল করে, যা যুক্তরাষ্ট্রে তার প্রথম একক হিসাবে টপ ১০ এর মধ্যে জায়গা পায় এবং পরবর্তীতে “মেইনস্ট্রিম টপ ৪০” তালিকার প্রথম স্থান দখল করে। মেন্ডেস “বিলিভ” নামে একটি গান রেকর্ড করেন “ডিজনি চ্যানেল অরিজিনাল মুভি” এর “ডিস্কেন্ডান্টাস(২০১৫)” ছবির জন্য। তিনি টেইলর সুইফট এর ট্যুর “দা ১৯৮৯ ওয়ার্ল্ড ট্যুর” এর সময় উত্তর আমেরিকায় অংশ নেন।
মেন্ডেস “টাইম ম্যাগাজিন” এর ২০১৪ এবং ২০১৫ সালের সবচেয়ে প্রভাবিত করা ২৫ কিশোর এর তালিকায় যুক্ত হন।
মেন্ডেস এবং ফিফথ হারমোনি এর ক্যামিলা কাবিলোর সাথে “আই নো হোয়াট ইউ ডিড লাস্ট সামার” গান প্রকাশ করেন নভেম্বর ১৮,২০১৫ এ। পরবর্তীতে এটি “হেন্ডরিটেন রিবিজিটেড” নামের পুনঃমুদ্রনে যুক্ত করা হয়।
শিল্পনৈপুন্য
মেন্ডেস উল্লেখ করেন যে “জন মেয়র”, “এড শিরান”, জাস্টিন টিম্বারলেক এবং “ব্রুনো মার্স” হচ্ছেন তার সঙ্গীত প্রভাবক।
বাক্স-রহস্য
বাক্স-রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস।
কাহিনী সংক্ষেপ
ধনী ব্যবসায়ী দীননাথ লাহিড়ী রাজধানী এক্সপ্রেসে চলাকালীন তার তল্পিতল্পাসহ বাক্সটি হারিয়ে ফেলেন। মূলত বাক্সটি সিমলাবাসী এক ব্যবসায়ী মিঃ ধমিজার সাথে সেটা বদল হয়ে যায়। তিনি ব্যক্তিগত তদন্তকারী প্রদোষ চন্দ্র মিত্র ওরফে ফেলুদাকে নিয়োগ করেন তার হারিয়ে যাওয়া বাক্স উদ্ধারে করতে। তদন্ত করতে গিয়ে ফেলুদা, তোপসে ও জটায়ু খুঁজে পান বাক্সে ছিল বিখ্যাত ভূ-পর্যটক শম্ভুচরণ বোস লিখিত তিব্বত সম্পর্কে অপ্রকাশিত ভ্রমণকাহিনী অ্যা বেংগলি ইন লামাল্যান্ড-এর পাণ্ডুলিপি। সিধু জ্যাঠার কাছ থেকে ফেলুদা জানতে পারে এই পান্ডুলিপি সাহিত্যের এক অমুল্য সম্পদ। সেদিন ট্রেনে যারা ছিল তাদের সকলের কাছে খোঁজ নিয়ে ফেলুদা নিশ্চিত হয় বাক্স বদল হয়েছে সিমলা নিবাসী ধমীজার সাথে। তারা তিনজন সিমলা রওনা দেন। মাঝপথে দিল্লী তে হোটেলে ফেলুদার ওপর হামলা হয় ও বাক্স ছিনতাই হয়ে যায়। ফেলুদা বুঝতে পারে এতে আরও এমন কিছু যার জন্যে অপরাধীরা এই বাক্স পেতে সক্রিয় হয়ে উঠেছে। লালমোহন বাবু ওরফে জটায়ু আবিষ্কার করেন বাক্সে রাখা সুপুরির কৌটে লুকিয়ে রাখা আছে একটি মহামূল্যবান হীরে। বাক্স আসল মালিকের কাছে দিয়ে দীননাথ বাবুর বাক্সটি নিয়ে ফেরার পথে অজ্ঞাত আততায়ী তাদের পথ আটকায়। বরফে ঢাকা রাস্তায় ছোটখাটো লড়াইয়ের পর ধরা পড়ে আসল অপরাধী।
চলচ্চিত্রে রূপায়ণ
১৯৯৬ সালে এই গল্পের উপর ভিত্তি করে সন্দীপ রায় একটি চলচ্চিত্র নির্মাণ করেন, যেখানে প্রধান চরিত্রে অভিনয় করেন সব্যসাচী চক্রবর্তী (ফেলুদা), রবি ঘোষ (জটায়ু), শাশ্বত চট্টোপাধ্যায় (তোপসে), অজিত বন্দ্যোপাধ্যায়, বিভূ ভট্টাচার্য।
নাট্যরূপায়ন
বাক্স রহস্য বেতার নাট্যরূপায়নও হয়। যেখানে কন্ঠশিল্পী হিসেবে ছিলেন সৌমিত্র চট্টোপাধ্যায় (ফেলুদা), সন্তোষ দত্ত (জটায়ু), বিকাশ রায় (মি. পাকড়াশী) হারাধন বন্দ্যোপাধ্যায় (লাহিড়ী), বিপ্লব চট্টোপাধ্যায় (বিকাশবাবু) প্রমুখ।
সর্বকালীন প্যারালিম্পিক গেমসের পদক তালিকা
সর্বকালীন পদক তালিকা হল সকল প্যারালিম্পিক গেমসের তথা ১৯৬০ সাল থেকে ২০১৬ সাল পর্যন্ত অনুষ্ঠিত সকল গ্রীষ্মকালীন প্যারালিম্পিক গেমস এবং ১৯৭৬ সাল থেকে ২০১৪ সাল পর্যন্ত অনুষ্ঠিত সকল শীতকালীন প্যারালিম্পিক গেমসের পদক বিজয়ী এনপিসি সমূহের একটি তালিকা।
ময়নামতি ঢিবি ১
ময়নামতী ঢিবি ১ বাংলাদেশের কুমিল্লা জেলার ময়নামতীতে অবস্থিত প্রত্নতাত্ত্বিক স্থাপনা। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
স্থাপত্য বৈশিষ্ট্য
খনন কার্য‌ের মাধ্যমে এখানকার দীর্ঘ দেওয়াল, রাস্তা, সংযোগ সড়ক, প্রবেশপথ ও অন্যান্য নিদর্শন পাওয়া গেছে। ময়নামতি ঢিবি ১ক ও ময়নামতি ঢিবি ১খ এর অন্তর্ভুক্ত।
মহাকাশে চীনা নারী
থাম্ব|400x400পিক্সেল| লিউ ইয়াং প্রথম চীনা নারী যিনি মহাকাশে যান থাম্ব|303x303পিক্সেল| [[ভেলেনটিনা তেরেসকোভা|ভ্যালেন্টিনা তেরেশকোভা, ১৯৬৯ সালে বিশ্বের প্রথম মহিলা মহাকাশচারী।, সোভিয়েত ইউনিয়ন]] সোভিয়েত ইউনিয়ন / রাশিয়া এবং মার্কিন যুক্তরাষ্ট্রের ৪৯ বছর পরে চীন তৃতীয় দেশ হিসেবে তাদের নিজস্ব মহাকাশ কর্মসূচির মাধ্যমে ২০১২ সালে লিউ ইয়াংকে প্রথম মহাকাশে পাঠায় যিনি সোভিয়েত মহাকাশচারী ভ্যালেন্টিনা তেরেশকোভার পরে মহাকাশে যাওয়া প্রথম নারী মহাকাশচারী। ঘটনাটি চীনকে মহাকাশে নিজের স্থান ও দখল নিতে সাহায্য করেছিল।
সময়রেখা
২০০৩ সালের অক্টোবরে শেনঝো ৫ -এর সফল উড্ডয়নের পর চীন প্রথম চীনা নারীকে মহাকাশে পাঠানোর পরিকল্পনা ঘোষণা করে। অল-চায়না উইমেন্স ফেডারেশনের (এসিডিডব্লিউএফ) সভাপতি ঝাউ শিউলিয়ান বলেন, টেস্ট স্পেস ফ্লাইটের পর মহাকাশ অভিযানের জন্য মহিলাদের প্রশিক্ষণ দেওয়াও গুরুত্বপূর্ণ।
মহিলাদের নির্বাচনের জন্য স্পষ্ট মানদণ্ড নির্ধারণ করা হয় যেমন আপনি কি বিয়ে করেছেন? তার কি বাচ্চা আছে? তার কি স্বাস্থ্য সমস্যা আছে? ইত্যাদি চীনারা বলে যে, বিবহিত নারীগণ "শারীরিক এবং মানসিকভাবে অধিক পরিপক্ব", কেননা, নিয়মমতো তাদের সন্তান ছিল বলে মহাকাশ উড্ডয়নে (ভ্রূণ সহ) তাদের প্রজনন অঙ্গের ক্ষতিতেও কিছু হয় না। কেননা মহাকাশ উড্ডয়নের কারণে নারীদের ওপর ফলিত অজানা প্রকৃতি তারা লক্ষ করেছিল। যাইহোক, চায়না অ্যাস্ট্রোনট সেন্টারের নির্দেশক বলেছিলেন যে, বিবাহ একটা পছন্দের বিষয়, কিন্তু কঠোর সীমাবদ্ধতা নয়। তারা এব্যাপারে এমনই কঠোর ছিল যে কারণে তাদের এই প্রথম মহাকাশচারী বাছাইপর্বে তারা "অতিরিক্ত সতর্ক" হয়েছিল। চীনের প্রথম মহাকাশচারী নারী লিউ ইয়াং বিবাহিত ছিলেন কিন্তু উড্ডয়নের সময়ে ২০১২ খ্রিস্টাব্দের জুন মাস পর্যন্ত তার কোনো সন্তান ছিল না।  পরে যুক্তি দেওয়া হয়েছিল যে, বিবাহ এবং সন্তান ধারণ সংক্রান্ত মানগুলি বাদ দেওয়া হয়েছে।
১ জুন ২০১২ তারিখে লিউ ইয়াং প্রথম চীনা নভোচারী হয়েছিলেন যিনি শেনঝো মিশনে আরো দুইজন নভোচারীর সাথে চীনের মহাকাশ স্টেশন টিয়াংগং-১-এ মহাকাশে ভ্রমণ করেছিলেন। গোবি মরুভূমির প্রান্তে জিউকুয়ান স্যাটেলাইট উৎক্ষেপণ কেন্দ্র থেকে সন্ধ্যা ৬:৩৬ (১২:৩৭ জিএমটি) এ মিশনটি চালু করা হয়। এর আগে ভস্টক ৬ মিশনে সোভিয়েত ইউনিয়ন এর ভালেন্তিনা তেরেশকোভা - প্রথম রাশিয়ার নারী হিসাবে নির্বাচিত হয় এবং তিনি সফলভাবে মহাশযাত্রা সমাপ্ত করেন।
১ জুন, ২০১৩ তারিখে, ভোস্টক ৬ উৎক্ষেপণের পঞ্চাশতম বার্ষিকীতে, দু’জন নারীকে মহাকাশে পাঠানো হয়েছিল, তাদের মধ্যে একজন চীনা মহিলা - ওয়াং ইয়াপিং - দ্বিতীয় চীনা মহিলা যিনি চীনা মহাকাশ স্টেশন তিয়ানগং-১  ভ্রমণ করেন।  শেনঝো মিশনে  তিনজন নভোচারী ও ক্রুসহ ১০ জন ছিলেন। ১১ জুন ২০১৩ সালে কারিন নেনবার্গ থেকে ৬ জন ক্রুসহ আন্তর্জাতিক মহাকাশ স্টেশনে পাঠানো হয়েছিল।
দুটি মন
দুটি মন হল একটি জনপ্রিয় বাংলা রোম্যান্টিক চলচ্চিত্র যা পরিচালনা করেন পীযূষ বোস। এই চলচ্চিত্রটি ১৯৭০ সালে এস. এস. ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, ছায়া দেবী, অসিতবরণ মুখোপাধ্যায়।
নগরনার ইস্পাত কারখানা
নগরনার ইস্পাত কারখানা ভারতের ছত্তিসগড় রাজ্যে নির্মাণাধীন একটি বৃহৎ ইস্পাত কারখানা। কারখানাটি বস্তার জেলার জগদলপুরের থেকে ১৬ কিলোমিটার দূরে অবস্থিত। ইস্পাত মন্ত্রকের আওতায় বস্তার জেলায় নগরনার এলাকায় ধাতুর-আকর গলানোর উচ্চ প্রযুক্তির উপর ভিত্তি করে ৩ মিলিয়ন টন উৎপাদন ক্ষমতা সম্পন্ন সবুজ সুসংহত ইস্পাত কারখানাটি স্থাপন করা হচ্ছে। বর্তমান সময়ে এটিই ভারতের একমাত্র নতুন বৃহত আকারের ইস্পাত কারখানা, পরবর্তী কয়েক বছরের মধ্যে একই আকারের নতুন কারখানা নির্মাণের সম্ভাবনা কম।
প্রকল্পের সুবিধা
কারখানাটি ১৯৮০ একর জমিতে স্থাপন করা হয়েছে এবং এর মধ্যে নিম্নলিখিত প্রধান সুবিধা রয়েছে:
সাতবাড়িয়া ইউনিয়ন, সুজানগর
ইতিহাস
সাতবাড়িয়া ইউনিয়ন ২০টি গ্রাম ও ১২টি মৌজা নিয়ে গঠিত। এই এলাকার প্রধান পেশা হল কৃষি ও মৎস্য চাষ ও বিক্রি । পদ্মার তীর ঘেঁষে এই ইউনিয়ন অবস্থিত । পদ্মার দৃশ্য অনেকগুলো গ্রামকে সৌন্দর্যমণ্ডিত করেছে এই ইউনিয়নের।
যোগাযোগ ব্যবস্থা
এই ইউনিয়নের যোগাযোগ ব্যবস্থা ভালো । সরকারী অধিকাংশ রাস্তা পাকা রয়েছে । তবে কিছু রাস্তা কাঁচা রয়েছে ।
শিক্ষা প্রতিষ্ঠান
এই ইউনিয়নে ১ টি ডিগ্রি কলেজ, ২ টি মাধ্যমিক বিদ্যালয়, ১টি মাদরাসা ও ১৪ টি সরকারী প্রাথ্যমিক বিদ্যালয় রয়েছে ডিগ্রি কলেজ সমুহঃ
মাধ্যমিক বিদ্যালয় সমূহঃ
মাদরাসা সমূহঃ
দর্শনীয় স্থান
১। পদ্মার নদীর সৌন্দর্য
২। পদ্মা তীর ঘেঁষে কাঞ্চন পার্ক
৩। সাতবাড়িয়া কলেজ মাঠে শহীদ স্মৃতি সৌধ বিশেষ ভালো উল্লেখযোগ্য ।
ব্যাংক ও এনজিও
ব্যাংকের মধ্যে রয়েছেঃ
এনজিও সংস্থা গুলো
ধর্ম ও ধর্মীয় উৎসব
অধিকাংশ মুসলিম অধ্যুষিত এলাকা সাতবাড়িয়া ইউনিয়ন ।
নাগৌর
নাগৌর (Nagaur) ভারতের রাজস্থান রাজ্যের নাগৌর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০২ মিটার (৯৯০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে নাগৌর শহরের জনসংখ্যা হল ৮৮,৩১৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে নাগৌর এর সাক্ষরতার হার কম।
এই শহরের জনসংখ্যার ১৭% হল ৬ বছর বা তার কম বয়সী।
উমাগুমা
উমাগুমা (Ummagumma) ব্রিটিশ প্রোগ্রেসিভ রক ব্যান্ড পিংক ফ্লয়েডের চতুর্থ স্টুডিও অ্যালবাম। এটি ডাবল অ্যালবাম হিসাবে ৭ নভেম্বর ১৯৬৯ সালে হার্ভেস্ট রেকর্ডস কর্তৃক যুক্তরাজ্যে মুক্তিপ্রাপ্ত। প্রথম ডিস্কটিতে বার্মিংহামের মাদার্স ক্লাব এবং ম্যানচেস্টারের কলেজ অব কমার্সের কনসার্টের সরাসরি রেকর্ডিং রয়েছে যা তাদের সময়ের সাধারণ সেট তালিকার একটি অংশ ধারণ করে, অন্য অংশে রয়েছে অ্যাবে রোড স্টুডিওসে রেকর্ডকৃত ব্যান্ডের প্রতিটি সদস্যের একক রচনা। অ্যালবামের প্রচ্ছদ এবং শিল্পকর্ম নকশা করেছে নিয়মিত ফ্লয়েড সহযোগী হিপগনোসিস, এবং একটি ড্রস্ট এফেক্ট আনার জন্য ব্যান্ড সদস্যদের বেশ কয়েকটি আলোকচিত্র সমন্বিত করা হয়েছে। এটি ব্যান্ডের চিত্রায়নবিশিষ্ঠ সর্বশেষ অ্যালবাম প্রচ্ছদ।
যদিও মুক্তির সময় অ্যালবামটি শ্রোতামহলে ভালভাবে গ্রহণ করা হয়েছিল এবং যুক্তরাজ্যের অ্যালবাম তালিকায় শীর্ষ পাঁচটি হিট তালিকাভুক্ত হয়েছিল। এরপর অ্যালবামটি ব্যান্ডের চোখে বিরূপ ভাবে দেখা হতো, যারা তাদের সাক্ষাৎকারে এটি সম্পর্কে নেতিবাচক মতামত প্রকাশ করেছিল। যদিও, অ্যালবামটি তাদের ক্যাটালগের বাকি অংশগুলি সহ একাধিকবার সিডিতে পুনরায় প্রকাশ করা হয়েছে।
শিরোনাম
অ্যালবামের শিরোনামটি তথাকথিত যৌনতার ক্যামব্রিজ অপবাদ থেকে এসেছে,  যাা সাধারণত পিংক ফ্লয়েড বন্ধু এবং মাঝে মধ্যে রোডি আইয়েন "ইমো" মুর ব্যবহার করতেন, যিনি বলেছিলেন "আমি কিছু উমাগুমার জন্য ঘরে ফিরে যাচ্ছি"। মুরের মতে শব্দটি তার নিজের তৈরি।
অভ্যর্থন
রবার্ট ক্রিস্টগা মন্তব্য করেছেন যে অ্যালবামের "সম্মোহনীয় সুর" একে "ঘুমিয়ে যাওয়ার প্রশংসনীয় রেকর্ড" বানিয়েছে।
রয়েল বেঙ্গল রহস্য (উপন্যাস)
রয়েল বেঙ্গল রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস। এই উপন্যাসটি ১৯৭৪ সালে প্রকাশিত হয়েছিল।
কাহিনী সংক্ষেপ
ফেলুদা, তার খুড়তুতো ভাই তোপসে এবং লেখক জটায়ুসহ একটি ধাঁধা সমাধানের জন্য উত্তরবঙ্গের এক ধনী জমিদারের দ্বারা আমন্ত্রিত হন, যা গুপ্তধনের সন্ধান দেবে বলে ধারণা করা হয়। কিন্তু পরবর্তীতে জমিদারের ব্যক্তিগত সচিব তড়িতবাবুর রহস্যময় মৃত্যু ঘটে এবং জঙ্গলের গুজব, মানুষখেকো বাঘের উদয় হওয়ায় তা অপ্রত্যাশিত মোড় নেয়। ফেলুদা শুধু ধাঁধাই নয়, বাড়ির লুক্কায়িত ইতিহাস জেনে ফেলে, এবং শেষপর্যন্ত গভীর জংগলে মানুষখেকো বাঘের সম্মুখীন হয় সকলে।
চলচ্চিত্রে রূপায়ণ
২০১১ সালে এই কাহিনীর উপর ভিত্তি করে সন্দীপ রায় একটি চলচ্চিত্র নির্মাণ করেন, যেখানে প্রধান চরিত্রে অভিনয় করেন সব্যসাচী চক্রবর্তী, পরাণ বন্দ্যোপাধ্যায়, দেবেশ রায়চৌধুরী, সাহেব ভট্টাচার্য, বাসুদেব মুখোপাধ্যায়, বিভূ ভট্টাচার্য প্রমুখ।
গোল্ড কোস্ট মেইল
গোল্ড কোস্ট মেইল ছিল এপিএন নিউজ অ্যান্ড মিডিয়ার মালিকানাধীন একটি সাপ্তাহিক সংবাদপত্র। যা অস্ট্রেলিয়ার গোল্ড কোস্ট অঞ্চল কভার করে।
কাগজটি ১৯৭৭ সালে গোল্ড কোস্ট হিন্টারল্যান্ডার নামে প্রথম মুদ্রিত হয়। যা ১৯৮৮ সালে দ্য ট্যুইড লিডারের সাথে একীভূত হয়ে গোল্ড কোস্ট মেইল হয়ে যায়, যা ১৯৮৮ সালের ১০ আগস্ট প্রথম প্রকাশিত হয়েছিল।
পত্রিকাটি তার শেষ সংখ্যা ২২ ডিসেম্বর ২০১১-এ প্রকাশ করেছে।
দ্রৌপদী মুর্মু
দ্রৌপদী মুর্মু (জন্ম: ২০ জুন ১৯৫৮) হলেন একজন ভারতীয় রাজনীতিবিদ এবং ভারতের ১৫ তম রাষ্ট্রপতি।তিনি একজন দলিত সম্প্রদায়ের লোক, তিনি এর আগে ২০১৫ থেকে ২০২১ সাল পর্যন্ত ঝাড়খণ্ডের নবম রাজ্যপাল হিসাবে দায়িত্ব পালন করেছিলেন। ওড়িশা রাজ্য থেকে আসা মুর্মু হলেন ঝাড়খণ্ডের প্রথম রাজ্যপাল যিনি পাঁচ বছরের মেয়াদ পূর্ণ করেন এবং প্রথম তফসিলি উপজাতির অন্তর্গত ব্যক্তি, যিনি ভারতের রাষ্ট্রপতির পদে মনোনীত হন।
ব্যক্তিগত জীবন
দ্রৌপদী মুর্মু ১৯৫৮ সালের ২০ জুন ওড়িশার ময়ূরভঞ্জ জেলার বাইদাপোসি গ্রামে বিরাঞ্চি নারায়ণ টুডুর কাছে একটি সাঁওতালি উপজাতি পরিবারে জন্মগ্রহণ করেন।  তার বাবা এবং দাদা উভয়েই পঞ্চায়েতি রাজ ব্যবস্থার অধীনে গ্রামের প্রধান ছিলেন।
দ্রৌপদী মুর্মু শ্যাম চরণ মুর্মূকে বিবাহ করেছিলেন। এই দম্পতির দুটি ছেলে ছিল যারা উভয়ই মারা গেছে এবং একটি মেয়ে আছে।
শিক্ষকতা পেশা
রাজ্য রাজনীতিতে আসার আগে মুর্মূ একজন স্কুল শিক্ষক হিসাবে শুরু করেছিলেন। তিনি শ্রী অরবিন্দ ইন্টিগ্রাল এডুকেশন অ্যান্ড রিসার্চ, রায়রঙ্গপুর এর একজন সহকারী অধ্যাপক এবং ওড়িশা সরকারের সেচ বিভাগে জুনিয়র সহকারী হিসেবে কাজ করেছেন।
রাজ্য রাজনীতি
মুর্মু ১৯৯৭ সালে ভারতীয় জনতা পার্টিতে যোগদান করেন এবং রায়রঙ্গপুর নগর পঞ্চায়েতের কাউন্সিলর নির্বাচিত হন। তিনি ভারতীয় জনতা পার্টি তফসিলি উপজাতি মোর্চার জাতীয় সহ-সভাপতি হিসেবেও কাজ করেছেন।
ওড়িশায় ভারতীয় জনতা পার্টি এবং বিজু জনতা দলের জোট সরকারের সময়, তিনি ৬ মার্চ, ২০০০ থেকে ৬ আগস্ট, ২০০২ পর্যন্ত বাণিজ্য ও পরিবহন এবং ৬ আগস্ট, ২০০২ থেকে ১৬ মে ২০০৪ পর্যন্ত মৎস্য ও প্রাণী সম্পদ উন্নয়নের স্বাধীন দায়িত্বের প্রতিমন্ত্রী ছিলেন। তিনি ওড়িশার প্রাক্তন মন্ত্রী এবং ২০০৪ এবং ২০০৪ সালে রায়রঙ্গপুর বিধানসভা কেন্দ্রের একজন বিধায়ক। ২০০৭ সালে ওড়িশা বিধানসভা দ্বারা তিনি সেরা বিধায়কের জন্য নীলকণ্ঠ পুরস্কারে ভূষিত হন।
গভর্নরশিপ
তিনি ছিলেন ঝাড়খণ্ডের প্রথম মহিলা রাজ্যপাল। তিনি ওডিশা থেকে প্রথম মহিলা আদিবাসী নেত্রী যিনি ভারতীয় রাজ্যের গভর্নর হিসেবে নিযুক্ত হন।
ভারতের রাষ্ট্রপতি
২০২২ সালের জুনে, বিজেপি জুলাই মাসে ভারতের রাষ্ট্রপতি পদে অনুষ্ঠিত ২০২২ রাষ্ট্রপতি নির্বাচনে জাতীয় গণতান্ত্রিক জোটের প্রার্থী হিসাবে মুর্মু - কে মনোনীত করেছিল। তিনি পরবর্তীতে ভারতের রাষ্ট্রপতি নির্বাচিত হয়েছেন। তিনি ভারতের ১৫ তম রাষ্ট্রপতি হিসেবে দায়িত্ব পালন করছেন। তিনি ভারতের প্রথম রাষ্ট্রপতি যিনি ক্ষুদ্র জাতিসত্তা থেকে উঠে এসেছেন।
১ টাকার বউ
১ টাকার বউ পি এ কাজল পরিচালিত ২০০৮ সালের বাংলাদেশী রোম্যান্টিক-নাট্য চলচ্চিত্র। ছবিটির কাহিনী লিখেছেন কমল সরকার, চিত্রনাট্য লিখেছেন পি এ কাজল এবং সংলাপ লিখেছেন ছটকু আহমেদ। ঋদ্ধি টকিজের ব্যানারে ছবিটি প্রযোজনা করেছেন নিশা তাসনিম শেখ। এতে প্রধান চরিত্রে অভিনয় করেছেন শাকিব খান, শাবনূর ও রুমানা খান।
চলচ্চিত্রটি ২০০৮ সালের ২ অক্টোবর ঈদুল ফিতরে বাংলাদেশে ৮০টি প্রেক্ষাগৃহে মুক্তি পায়। এই চলচ্চিত্রে অভিনয়ের জন্য প্রার্থনা ফারদিন দিঘী ৩৩তম জাতীয় চলচ্চিত্র পুরস্কারে শ্রেষ্ঠ শিশু শিল্পী বিভাগে পুরস্কৃত হন এবং শাবনূর ১১তম মেরিল-প্রথম আলো পুরস্কারে তারকা জরিপ শাখায় শ্রেষ্ঠ চলচ্চিত্র অভিনেত্রী বিভাগে পুরস্কৃত হন। এছাড়া রুমানা মোর্শেদ কনকচাঁপা শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
কাহিনী সংক্ষেপ
কাজল ও কিরণ দুই বোন তাদের মামাতো ভাই রাজকে পছন্দ করে। রাজ দুই বোনের সাথে প্রেম বিষয়ে ঠাট্টা-তামাশা করে। কিরণ সারাদিন রাজের বাবা শওকত চৌধুরীকে নিয়ে মশগুল থাকে এবং তাকে সে বাবা বলেই ডাকে। অন্যদিকে কাজল রাজের অফিসে তার সহকারী হিসেবে কাজ করে। অফিসে তাদের মধ্যে অফিস রোম্যান্স চলে, যা পরিবারের কাউকে না জানিয়ে রেজিস্টার অফিসে গিয়ে বিয়ে পর্যন্ত গড়ায়। বিয়ের কিছু দিন পরে কাজল জানতে পারে তার মামা রাজ আর কিরণের বিয়ের বন্দোবস্ত করছে। ছোট বোনের সুখের কথা ভেবে কাজল মোহাব্বতকে বিয়ে করার নাটক সাজিয়ে বাড়ি থেকে বের হয়ে যায়।
কাজলের একটি মেয়ে সন্তান জন্মগ্রহণ করে। সে তাকে নিয়ে একটি ছোট বাসায় বসবাস করে। একদিন রাজের গাড়ির সামনে এসে পরে কাজলের মেয়ে দিঘী। শুরু হয় তাদের মধ্যে বন্ধুত্ব। রাজ প্রায়ই দিঘীর সাথে দেখা করতে আসে। এভাবে একদিন সে দিঘীর আসল পরিচয় জানতে পারে।
সঙ্গীত
১ টাকার বউ চলচ্চিত্রের গানের সুর ও সঙ্গীত পরিচালনা করেছেন শওকত আলী ইমন এবং আবহ সঙ্গীত পরিচালনা করেছেন আলাউদ্দিন আলী। গীত রচনা করেছেন কবির বকুল। ছবিতে ৫টি গান রয়েছে। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, কুমার বিশ্বজিৎ, রুমানা মোর্শেদ কনকচাঁপা ও খান আসিফ আগুন।
লিউকোস্তমা এব্রিভিয়েতাম
লিউকোস্তমা এব্রিভিয়েতাম হচ্ছে টাকিনিডে পরিবারের একটি ইউরোপিয়ান প্রজাতির মাছি।
বড় কাঠঠোকরা
বড় কাঠঠোকরা (বৈজ্ঞানিক নাম: Chrysocolaptes lucidus) (ইংরেজি Buff-spotted flameback ) Picidae  পরিবারের Chrysocolaptes গণের একটি পাখি।
বিস্তৃতি
বড় কাঠঠোকরা বাংলাদেশে এরা ঢাকা, খুলনা, চট্টগ্রাম,সিলেট অঞ্চলের দেখা যায়।
রেডল্যান্ড সিটি বুলেটিন
রেডল্যান্ড সিটি বুলেটিন অস্ট্রেলিয়ার কুইন্সল্যান্ডের সিটি অফ রেডল্যান্ডে প্রকাশিত একটি সংবাদপত্র। এটি সাপ্তাহিকভাবে ক্লেভল্যান্ড থেকে প্রকাশিত হয় এবং ফেয়ারফ্যাক্স মিডিয়ার অংশ।
ইতিহাস
রেডল্যান্ড টাইমস এবং বেইসাইড বুলেটিনের একীভূত করার পর ২ জুলাই ২০১৪-এ পত্রিকাটি শুরু হয়েছিল।
কিম্বারলে ইকো
কিম্বারলে ইকো একটি পশ্চিম অস্ট্রেলিয়ার কুনুনুরা ভিত্তিক কমিউনিটি সংবাদপত্র।
এটি ১৯৮০ সালে জেমস ও কেনে (জন্ম জেমস কেনি) (মৃ: ১৫ আগস্ট ২০১১ কুনুনুরায়)     এবং ব্রায়ান কোল দ্বারা প্রতিষ্ঠিত হয়েছিল।
এটি ১৯৮০ থেকে ১৯৯৩ সাল পর্যন্ত পাক্ষিক কাগজ ছিল এবং তারপরে ১৯৯৩ সালে সাপ্তাহিক হয়ে ওঠে। জাতীয় গ্রন্থাগার এবং ব্যাটি লাইব্রেরি হোল্ডিংয়ে বিশদ প্রকাশনা পরিবর্তনগুলি দেখা যায়।
জাফর ইকবাল (অভিনেতা)
জাফর ইকবাল (২৫ সেপ্টেম্বর ১৯৫০ - ৮ জানুয়ারি ১৯৯২) ছিলেন একজন বাংলাদেশী অভিনেতা ও সংগীতশিল্পী। তিনি আশির দশকের বাংলাদেশের চলচ্চিত্রে জনপ্রিয়তা অর্জন করেন। তিনি বাংলাদেশের স্বাধীনতা যুদ্ধে একজন মুক্তিযোদ্ধা হিসেবে অংশগ্রহণ করেন।
জন্ম ও পরিবার
১৯৫০ সালে তিনি ঢাকায় জন্মগ্রহণ করেন। জাফর ইকবালের বড় ভাই আনোয়ার পারভেজ ও ছোট বোন শাহনাজ রহমতুল্লাহ দুজনেই সংগীতশিল্পী।
সংগীতশিল্পী
জাফর ইকবাল ১৯৬৬ সালে বন্ধু তোতা, মাহমুদ ও ফারুককে নিয়ে গঠন করেন ব্যান্ড গ্রুপ ‘র‍্যাম্বলিং স্টোন’ এবং তার সিনেমায় প্রথম প্লে-ব্যাক করা গান ছিল তার ভাই আনোয়ার পারভেজের সুরে নায়করাজ রাজ্জাক অভিনীত ‘বদনাম’ ছবিতে প্রথম গান করেন ‘হয় যদি বদনাম হোক আরও/আমি তো এখন আর নই কারও’। জাফর ইকবাল এর কণ্ঠে "হয় যদি বদনাম হোক আরো " গানটি একসময় ব্যাপক জনপ্রিয়তা পায় প্রথম প্লেব্যাকেই ব্যাপক প্রশংসা কুড়ান এই অভিনেতা। এরপর সুরকার আলাউদ্দিন আলী তাঁকে দিয়ে অসংখ্য চলচ্চিত্রে কাজ করিয়েছিলেন। তাঁর জনপ্রিয় কিছু গানের মধ্যে ‘সুখে থেকো ও আমার নন্দিনী হয়ে কারও ঘরনি’, ‘তুমি আমার জীবন, আমি তোমার জীবন’, ‘হয় যদি বদনাম হোক আরও’ অন্যতম। নিজের কণ্ঠে ‘কেন তুমি কাঁদালে’ শিরোনামে একটি অডিও অ্যালবাম প্রকাশ করেন আশির দশকের মাঝামাঝি সময়ে। বাংলাদেশ টেলিভিশনের যুগে ‘সুখে থাকো নন্দিনী’ গানটি গেয়ে দারুণ সাড়া ফেলেছিলেন। এরপর বাংলাদেশ টেলিভিশনের ২৫ বছর উদ্‌যাপন বিশেষ অনুষ্ঠানে গেয়েছিলেন ‘এক হৃদয়হীনার কাছে হৃদয়ের দাম কি আছে’ গানটি। ।
মুক্তিযুদ্ধে অংশগ্রহণ
জাফর ইকবাল ১৯৭১ সালে বাংলাদেশের স্বাধীনতা যুদ্ধে মুক্তিযোদ্ধা হিসেবে সরাসরি অংশগ্রহণ করেন ।
চলচ্চিত্রে অভিনয়
বাংলা চলচ্চিত্রের স্টাইলিশ নায়কদের অন্যতম জাফর ইকবাল । তিনি চিরসবুজ নায়ক হিসেবে পরিচিত । শহুরে রোমান্টিক ও রাগী তরুণের ভূমিকায় দারুণ মানালেও সব ধরনের চরিত্রে ছিল তার স্বচ্ছন্দ বিচরণ। অভিনয়ের পাশাপাশি চমৎকার গান গাইতে পারা এ অভিনেতা বেশকিছু ছবিতে গায়ক চরিত্রে অভিনয় করেছেন। ১৯৮৪ সালে আনোয়ার পারভেজের সুরে রাজ্জাক অভিনীত বদনাম ছবিতে 'হয় যদি বদনাম হোক আরও’ তার জনপ্রিয় গানগুলোর মধ্যে অন্যতম। মূলত তিনি ছিলেন গিটারবাদক। ভালো গিটার বাজাতেন বলে সুরকার আলাউদ্দিন আলী তাকে দিয়ে অনেক ছবির আবহসংগীত তৈরি করিয়েছেন। তার সেই ছবিগুলোও বেশ জনপ্রিয়তা পায়। বাংলাদেশের মুক্তিযুদ্ধের আগে জাফর ইকবাল চলচ্চিত্র জগতে পা রাখেন। তার অভিনীত প্রথম ছবির নাম আপন পর। এই ছবিতে তার বিপরীতে অভিনয় করেন কবরী। জাফর ইকবালের সাথে অভিনেত্রী ববিতা জুটি হয়ে প্রায় ৩০টির মত ছবি করেন। সবমিলিয়ে তিনি প্রায় ১৫০টি ছবি করেন।
চলচ্চিত্র জীবন
জাফর ইকবাল ১৫০টি চলচ্চিত্রে অভিনয় করেন। যার বেশিরভাগই ছিল ব্যবসা সফল। ১৯৮৯ সালে জাফর ইকবাল অভিনীত ত্রিভূজ প্রেমের ছবি ‘অবুঝ হৃদয়’ দারুণ ব্যবসা সফল হয়। এ ছবিতে চম্পা ও ববিতার বিপরীতে তার অভিনয় দর্শক ও সমালোচকদের প্রশংসা অর্জন করে। ববিতার সঙ্গে তার জুটি ছিল দর্শক নন্দিত। এই জুটির বাস্তব জীবনে প্রেম চলছে বলেও গুজব ছড়িয়ে পড়েছিল। তাদের সম্পর্ক ভেঙ্গে যাওয়ায় হতাশ হয়েই জাফর ইকবাল অসুস্থ হয়ে পড়েন বলে জোর গুঞ্জন উঠেছিল। ববিতার বিপরীতে ৩০টি চলচ্চিত্রে অভিনয় করেন তিনি। জাফর ইকবাল অভিনীত ‘ভাই বন্ধু’, ‘চোরের বউ’, ‘অবদান’, ‘সাধারণ মেয়ে’, ‘একই অঙ্গে এত রূপ’, ‘ফকির মজনুশাহ’, ‘দিনের পর দিন’, ‘বেদ্বীন’, ‘অংশীদার’, ‘মেঘবিজলী বাদল’, ‘সাত রাজার ধন’, ‘আশীর্বাদ’, ‘অপমান’, ‘এক মুঠো ভাত’, ‘নয়নের আলো’, ‘গৃহলক্ষ্মী’, ‘ওগো বিদেশিনী’, ‘প্রেমিক’, ‘নবাব’, ‘প্রতিরোধ’, ‘ফুলের মালা’, ‘সিআইডি’, ‘মর্যাদা’ ,‘সন্ধি’ ইত্যাদি চলচ্চিত্র সুপারহিট হয়।
বিবাহিত জীবন
নায়ক জাফর ইকবাল সনিয়া নামে একজনকে বিয়ে করেন । তাদের দুই সন্তান রয়েছে।
মৃত্যু
পারিবারিক অশান্তির কারণে জাফর ইকবাল মানসিকভাবে ভেঙ্গে পড়েন। পরবর্তীকালে মদ্য পানসহ অনিয়ন্ত্রিত জীবন যাপনের ফলে তিনি ক্যান্সারে আক্রান্ত হন। তার হার্ট এবং কিডনি নষ্ট হয়ে যায়। ৮ জানুয়ারি ১৯৯২ সালে তিনি মৃত্যু বরণ করেন ।
খ (ইন্ডিক)
খ হলো ভারতীয় আবুগিদার দ্বিতীয় ব্যঞ্জনবর্ণ। আধুনিক ভারতীয় লিপিগুলিতে, খ ব্রাহ্মী বর্ণ  থেকে উদ্ভূত হয়েছে, যা আবার সম্ভবত আরামাইক  ("ক়") থেকে উদ্ভূত হয়েছে।
আর্যভট্টের ব্যবহার
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। ख’র বিভিন্ন রূপের মানসমূহ নিচে দেয়া হল:
বাংলা খ
খ (আ-ধ্ব-ব: [kha]) হলো বাংলা বর্ণমালার দ্বিতীয় ব্যঞ্জনবর্ণ এবং ১৭তম বর্ণ। বাংলা ব্যঞ্জনবর্ণের সংখ্যা মোট ৩৯টি; তার মধ্যে পূর্ণমাত্রাযুক্ত ব্যঞ্জনবর্ণ ২৬টি, অর্ধমাত্রাযুক্ত ব্যঞ্জনবর্ণ ৭টি এবং মাত্রা ছাড়া ব্যঞ্জনবর্ণ ৬টি। ‘খ’ হলো একটি অর্ধমাত্রাযুক্ত ব্যঞ্জনবর্ণ।
বৈশিষ্ট্য
এটি একটি পূর্ণমাত্রাবিশিষ্ট ব্যঞ্জনধ্বনি। ২৫ টি স্পর্শধ্বনি বা বর্গীয় ধ্বনির একটি এবং ক-বর্গের অন্তর্গত ঘোষ মহাপ্রাণ ধ্বনি।
দেবনাগরী খ
'ख (খ) দেবনাগরী ব্যঞ্জনবর্ণের দ্বিতীয় অক্ষর।
ব্যবহার
দেবনাগরী খ'কে এবং কোনো কোনো ক্ষেত্রে [kʰ] উচ্চারণ করা হয়। নিচের উদাহরণে ‘‘ख’’র অন্তর্নিহিত স্বরধ্বনিও উচ্চারণ করা হয়:
ইরাকের বাদশাহদের তালিকা
ইরাকের বাদশাহ(আরবি: ملك العراق, মালিক আল-ইরাক) ছিল ১৯২১ সাল থেকে ১৯৫৮ সাল পর্যন্ত ইরাকের রাষ্ট্রপ্রধানের পদ। বাদশাহ ইরাকের হাশিমি রাজপরিবারের প্রধান হিসেবেও দায়িত্বপালন করেছেন। তাকে হিজ ম্যাজেস্টি (صاحب الجلالة) হিসেবে সম্বোধন করা হত।
ইতিহাস
প্রথম বিশ্বযুদ্ধ শেষ হওয়ার পর উসমানীয় সাম্রাজ্য বিলুপ্ত হয়। এসময় উসমানীয় ইরাকের তিনটি প্রদেশ (ভিলায়েত) ব্রিটেনের নিয়ন্ত্রণে আসে। ব্রিটিশ আধিপত্যের পরে ইরাকে বিদ্রোহ দেখা দেয় ফলে ইরাক শাসন করা কঠিন হয়ে উঠে। তাই ব্রিটিশপন্থি শাসন প্রতিষ্ঠার জন্য হাশিমি বাদশাহদের অধীনে রাজতন্ত্র প্রতিষ্ঠিত হয়। প্রথম ফয়সাল ইরাকের প্রথম বাদশাহ হন। তিনি ছিলেন মক্কার শরিফ হুসাইন বিন আলির পুত্র। তাদের পরিবারের উৎসভূমি ছিল হেজাজ। ব্রিটিশ সরকার একটি সাজানো গণভোটের মাধ্যমে ইরাকের রাজপরিবারকে ক্ষমতায় বসায়। ইরাকের অধিকাংশ শিয়া ও কুর্দিরা হাশিমিদের শাসনের বিরোধী ছিল। ১৯৫৮ সালে সংঘটিত ১৪ জুলাই বিপ্লব নামে পরিচিত ইরাকি জাতীয়তাবাদি অভ্যুত্থানে উৎখাত হওয়ার আগ পর্যন্ত ইরাকে রাজতন্ত্র প্রতিষ্ঠিত ছিল। বিপ্লবের পর ইরাক প্রজাতন্ত্র ঘোষিত হয়।
নাইনওয়া
নাইনওয়া (Nainwa) ভারতের রাজস্থান রাজ্যের বুন্দি জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯১ মিটার (৯৫৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে নাইনওয়া শহরের জনসংখ্যা হল ১৫,১৭২ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে নাইনওয়া এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
কঙ্গোর জল কোবরা
বৈজ্ঞানিক নাম নাজা ক্রিশ্চাই (পূর্বে বোলেঞ্জেরিনা ক্রিসিটি )। সাধারণত কঙ্গোর জল কোবরা বা খ্রিস্টির জলের কোবরা হিসাবে পরিচিত। এটি ইলাপিডে পরিবারের এক প্রজাতির বিষাক্ত সাপ। প্রজাতিটি মূলত সাব-সাহারান আফ্রিকার। এই প্রজাতিটি পূর্বে ছিল বোলেঞ্জেরিনা গণভুক্ত (Boulengerina) কিন্তু ভ্যান ওয়ালেস আরো সাম্প্রতিক গবেষণা দ্বারা বুঝতে পারেন যে বোলেঞ্জেরিনা আসলে একটি উপগণ এবং বোলেঞ্জেরিনা খ্রিস্টি নাজা খ্রিস্টির প্রতিশব্দ। এই প্রজাতির কোনও উপ- প্রজাতি নেই।
ব্যুৎপত্তি
নাজা খ্রিস্টিয়ি প্রজাতিটি প্রথম বেলজিয়াম-ব্রিটিশ প্রাণিবিজ্ঞানী জর্জ অ্যালবার্ট বোলেঞ্জার ১৯০৪ সালে বর্ণনা করেছিলেন। জেনেরিক নাম নাজা সংস্কৃত নাগা ( नाग ) শব্দের এর ল্যাটিনকৃত রূপ ) এর অর্থ "কোবরা"।
নির্দিষ্ট বিশেষণ, খ্রিস্টিয়ি , নামটি রাখা হয়েছে ডাঃ কাথ্বার্ট খ্রিস্টির নাম অনুসারে, যিনি গণতান্ত্রিক কঙ্গো প্রজাতন্ত্রের বিভিন্ন জৈবিক অভিযানের নেতৃত্ব দেন।
বর্ণনা
এটি একটি মাঝারি থেকে মাঝারি দৈর্ঘ্যের হয়। কিছুটা সংকুচিত, মাঝারি আকারের সরু-দেহযুক্ত। রয়েছে একটি মাঝারি দৈর্ঘ্যের ক্রমশঃ সরু লেজ। মাথা সংক্ষিপ্ত, একটি ক্যান্থাস সহ, এবং ঘাড় থেকে পৃথক। ঘাড় ফণা ছড়িয়ে দিতে সক্ষম। চোখ গোলাকার মনিসহ আকারে তুলনামূলকভাবে ছোট এবং ডোরসাল স্কেলগুলি মসৃণ এবং চকচকে।
প্রাপ্তবয়স্কদের নমুনার গড় মোট দৈর্ঘ্য (লেজ সহ) প্রায় যা ওপরের দিকে বাড়তে পারে  । রোস্টাল স্কেলটি একক এবং দেড়ের মত চওড়া ও সে হিসাবে গভীর এবং উপরে থেকে এটি দৃশ্যমান। অন্তনাসিক্য প্রিফ্রন্টালের মতই গভীর এবং প্রিওকুলারের সঙ্গে ব্যাপকভাবে যুক্ত।
বিতরণ এবং আবাসস্থল
এর বিচরণের ক্ষেত্রটি ছোট ভৌগোলিক পরিসীমায় আবদ্ধ। এটি পাওয়া যায় গণতান্ত্রিক কঙ্গো প্রজাতন্ত্র, দক্ষিণে অর্ধেক রিপাবলিক অফ কঙ্গো, দক্ষিণ-পূর্ব খুব গ্যাবনের ছোট অংশ জুড়ে এবং উত্তর দিকে বিস্তৃত এ্যাঙ্গোলার ক্যাবিন্ডা প্রদেশে। এন ক্রিসিটি হ্রদ, নদী এবং স্রোতের ধারে নিম্নভূমি গুল্মে বা কাঠের অঞ্চলে জলে বা তার নিকটে সাধারণত দেখা যায়। এটি নিম্ন কঙ্গো নদী এবং নিকটবর্তী ভিজা বনভূমিগুলিতে বিচরণ করে।
আচরণ
এন ক্রিসিটি সম্পর্কে খুব বেশি জানা যায়নি। তবে এটি দিনরাত সক্রিয় বলে মনে করা হচ্ছে। এটি একটি আধা জলজ সাপ যা পানিতে বেশিরভাগ সময় ব্যয় করে। একটি দুর্দান্ত সাঁতারু। এটি পাথরের মধ্যে, গর্তে বা তীরে লাইনের গাছের শিকড়গুলিকে লুকিয়ে থাকে। এটি গোপন থাকতে ব্রিজ এবং জেটির মতো কোনও মনুষ্যনির্মিত কাঠামো ব্যবহার করে। সাধারণত এটি কোনও আক্রমণাত্মক সাপ নয়। জলের কাছে গেলে এটি দ্রুত সাঁতার কেটে পালায়। যদি জমিতে হুমকির মুখে পড়ে থাকে তবে তা পিছন ফিরে আসবে। এর সরু ফণা মেলে এবং হিস শব্দ ছড়িয়ে সাবধান করবে। এটিকে ব্যাপকভাবে উস্কে দিলে তবেই তা কামড়াতে পারে।
প্রজনন
এগুলো একটি ডিম পাড়া প্রজাতির সাপ। তবে মৈথুনের মৌসুম এবং ডিম পাড়ার পরিমান নির্ধারণের তথ্য জানা যায়নি।
খাদ্যাভ্যাস
এরা প্রধানত মাছ এবং উভচর প্রাণী শিকার করে। তবে সুযোগ পেলে এটি ছোট ছোট টিকটিকি এবং ইঁদুরদেরও শিকার করবে।
বিষ
কোন এন্টিভেনম না থাকায় এটি একটি খুব বিপজ্জনক সাপ। জলের কোবরাগুলির বিষগুলি প্রাণঘাতী, প্রোটোলিটিক ক্রিয়াকলাপ সম্পন্ন এবং প্রোটিনের উপাদানগুলির বহন করে। নাজা আনুলাটা অ্যানুলাটা এবং নাজা ক্রিসিটির বিষ গড়ে ৮৯% প্রোটিন এবং প্রোটোলিটিক ক্রিয়াকলাপের অভাব রয়েছে।
মাতৃকা
হিন্দুধর্মের শাক্তশাখা তান্ত্রিক ধর্মে মাতৃকাগণের গুরুত্ব সর্বোচ্চ। শাক্তধর্মে তারা "অসুরদের সঙ্গে যুদ্ধকালে মহাশক্তির সহকারিণী রূপে বর্ণিত হন।"." কোনো কোনো পণ্ডিত তাঁদের শৈব দেবী মনে করেন। যুদ্ধদেবতা স্কন্দের পূজার সঙ্গে তাঁদের সম্পর্ক বিদ্যমান।
প্রথম দিকের বর্ণনায় মাতৃকাদের অমঙ্গলকর ও বিপজ্জনক দেবী বলে উল্লেখ করা হয়। পরবর্তীকালের পুরাণগুলিতে তাঁদের রক্ষাকর্ত্রীর ভূমিকা পালন করতে দেখা যায়। তবে এই সকল বর্ণনাতেও তাঁদের কয়েকজন অমঙ্গলকর এবং ভয়ানকই রয়ে যান। এইভাবে "তাঁরা প্রকৃতির সৃষ্টিকারিণী এবং ধ্বংসকারিণী উভয় রূপেরই প্রতীক হয়ে ওঠেন।"
খ্রিষ্টীয় ষষ্ঠ শতাব্দীতে রচিত বৃহৎ-সংহিতায় বরাহমিহির লিখেছেন, “[বিভিন্ন পুরুষ] দেবতার নামানুসারে এবং তাঁদের গুণ অনুযায়ী মাতৃকাগণের সৃষ্টি।” তারা এই সকল পুরুষ দেবতার স্ত্রী অথবা শক্তি হিসেবে পরিচিত। মনে করা হয়, মাতৃকাগণ প্রকৃতপক্ষে সপ্তকন্যা নামক নক্ষত্রমণ্ডলীর সাতটি নক্ষত্রের মূর্তিরূপ। খ্রিষ্টীয় সপ্তম শতাব্দী নাগাদ তারা ব্যাপক জনপ্রিয়তা অর্জন করেছিলেন এবং নবম শতাব্দী থেকে বিভিন্ন দেবী মন্দিরের সাধারণ বৈশিষ্ট্যে পরিণত হন।
উৎস ও বিবর্তন
thumb|left|অন্যতম মাতৃকা [[বারাহী]]
জগদীশ নারায়ণ তিওয়ারি ও দিলীপ চক্রবর্তীর মতে, সিন্ধু ও বৈদিক সভ্যতায় মাতৃকা পূজার অস্তিত্ব ছিল। এই তত্ত্বের প্রমাণ হিসেবে মুদ্রায় পাওয়া সাত দেবী বা নারী পুরোহিতের পাশাপাশি অবস্থানের চিত্র দেখানো হয়ে থাকে। ঋগ্বেদে সাত মাতৃকার একটি গোষ্ঠীকে সোম প্রস্তুতিকরণের নিয়ন্ত্রণকারিণী বলে উল্লেখ করা হয়েছে। তবে মাতৃকাগণের প্রথম সুস্পষ্ট উল্লেখ পাওয়া যায় খ্রিষ্টীয় প্রথম শতাব্দীতে রচিত মহাভারতে। ওয়াঙ্গু মনে করেন, সিন্ধু সভ্যতার সিলমোহরে খোদিত সপ্তমাতৃকার মূর্তিই মহাভারতে বর্ণিত মাতৃকাগণের মূল উৎস। মনে করা হয়, লোকেরা স্থানীয়ভাবে এই সকল দেবীদের পূজা করতেন। জিমার হেইনরিখের দি আর্ট অফ ইন্ডিয়ান এশিয়া গ্রন্থেও এই রকম স্থানীয়ভাবে পূজিত সাত দেবীর সাত মন্দিরের উল্লেখ রয়েছে। পঞ্চম শতাব্দীতে এই সকল দেবীদের তান্ত্রিক দেবীর রূপে মূলধারার হিন্দুধর্মের অঙ্গীভূত করা হয়।  ডেভিড কিনসলের মতে, মাতৃকারা অনার্য অথবা অব্রাহ্মণ্য স্থানীয় গ্রাম্যদেবী। পরবর্তীকালে তাদের মূলধারার হিন্দুধর্মের সঙ্গে যুক্ত করা হয়। এই মতের সপক্ষে তিনি দুটি যুক্তি উত্থাপন করেছেন: প্রথমত, তারা কৃষ্ণবর্ণা, ম্লেচ্ছভাষিণী এবং প্রান্তদেশবাসিনী। দ্বিতীয়ত, অব্রাহ্মণ্য দেবতা স্কন্দ ও অব্রাহ্মণ্য চরিত্রবৈশিষ্ট্যযুক্ত বৈদিক দেবতা শিবের সঙ্গে তাদের সম্পর্ক বিদ্যমান।. সারা এল. শ্যাসটোক মনে করেন, মাতৃকার ধারণাটি যক্ষ ধারণার থেকে উদ্ভূত। কারণ স্কন্দ ও কুবেরের মূর্তি তাদের সঙ্গে অঙ্কিত হয় এবং উক্ত উভয় দেবতাই যক্ষ ধারণার সঙ্গে সম্পর্কযুক্ত।
সিন্ধু সভ্যতা তত্ত্বের বিরোধিতা করে এন. এন. ভট্টাচার্য লিখেছেন, "[The] cult of the Female Principle was a major aspect of Dravidian religion, The concept of Shakti was an integral part of their religion [...] The cult of the Sapta Matrika, or Seven Divine Mothers, which is an integral part of the Shakta religion, may be of Dravidian inspiration."
সপ্তমাতৃকা প্রথমদিকে স্কন্দ বা কুমারের সঙ্গে সম্পর্কিত থাকলেও পরে শৈবধর্মের সঙ্গে তাদের সম্পর্ক স্থাপিত হয়।
কুষাণ যুগে (খ্রিষ্টীয় তৃতীয় শতাব্দীর শেষভাগ) মাতৃকাদের প্রথম প্রস্তরমূর্তি নির্মিত হয়। কুষাণ ভাস্কর্যগুলির উৎস ছিল বালগ্রহ (শিশুহত্যাকারী) ধারণাটি। বালগ্রহ গর্ভধারণ, শিশুর জন্ম, রোগবিসুখ ও রক্ষার ধারণার সঙ্গে যুক্ত ছিল। বালগ্রহ পূজায় মাতৃকাগণের সহিত স্কন্দের মূর্তি পূজিত হত। লোকবিশ্বাস অনুযায়ী, শিশুদের সঙ্গে সম্পর্কযুক্ত এই দেবীরা হলেন বিপদের প্রতীক। তাই পূজার মাধ্যমে তাদের শান্ত রাখার চেষ্টা করা হত। কুষাণ মূর্তিতে মাতৃকাদের মাতৃরূপ পরিস্ফুট হলেও, নানা অস্ত্র ও প্রতীক সমাবেশের মাধ্যমে তাদের ধ্বংসাত্মক রূপটিও ফুটিয়ে তোলা হয়েছিল। তাদের ভাস্কর্য এই সময়ে সমরূপীয় হলেও গুপ্তযুগে তাতে বিভিন্ন ধাঁচ ও জটিল মূর্তিতাত্ত্বিক প্রতীকবাদের সমাবেশ ঘটে।
গুপ্ত যুগে (খ্রিষ্টীয় তৃতীয় থেকে ষষ্ঠ শতাব্দী) মাতৃকাদের লৌকিক মূর্তি গ্রামে গ্রামে প্রাধান্য অর্জন করে। গুপ্ত শাসকেরা সৈনিকবেশী লৌকিক মাতৃকাদের গ্রহণ করেছিলেন। বিভিন্ন রাজকীয় স্মারকে সেনাবাহিনীর আনুগত্য ও কর্মনিষ্ঠা বৃদ্ধিকল্পে তারা মাতৃকামূর্তি খোদিত করতেন। গুপ্ত সম্রাট স্কন্দগুপ্ত ও কুমারগুপ্ত (পঞ্চম শতাব্দীর দ্বিতীয়ার্ধ) স্কন্দ বা কুমারকে তাদের আদর্শ রূপে গ্রহণ করলে, স্কন্দের ধাত্রীমাতা মাতৃকাদের স্থানও উচ্চে স্থাপিত হয়। মাতৃকাগণ লৌকিক দেবী থেকে রাজদেবীতে উত্তীর্ণ হন। চতুর্থ শতাব্দীতে অধুনা মধ্যপ্রদেশ অঞ্চলের পাহাড়িতে সপ্তমাতৃকার একটি প্রস্তরমন্দির নির্মিত হয়। এই মন্দিরটি এখনও বর্তমান রয়েছে।
কর্ণাটকের পশ্চিম গঙ্গ রাজবংশীয় (৩৫০-১০০০ খ্রীষ্টাব্দ) রাজারা একাধিক হিন্দুমন্দির ও স্মৃতিসোধের সপ্তমাতৃকার মূর্তি ও শাস্ত্রীয় বিবরণ খোদিত করেছিলেন। গুর্জর প্রতিহার (খ্রিষ্টীয় অষ্টম-দশম শতাব্দী) ও চান্দেল্ল যুগের (খ্রিষ্টীয় অষ্টম-দ্বাদশ শতাব্দী) ভাস্কর্যেও মাতৃকাদের মূর্তি বিশেষভাবে লক্ষিত হয়। চালুক্য রাজাগণ দাবি করতেন, মাতৃকাগণ ছিলেন তাদের আদি ধাত্রীমাতা। উল্লেখ্য, সেযুগে দক্ষিণ ভারতীয় রাজবংশগুলির সঙ্গে একটি করে উত্তর ভারতীয় রাজবংশের সম্পর্ক স্থাপন ছিল জনপ্রিয় রীতি। চালুক্য যুগেও অন্যান্য দেবীমূর্তির সঙ্গে মাতৃকাগনের মূর্তিও খোদিত হতে থাকে। কদম্ব ও আদি চালুক্য রাজারা তাদের নথিপত্রের শুরুতে মাতৃকাগণকে শত্রুবিজয়ের শক্তিপ্রদায়িনীরূপে বন্দনা করতেন।
লরা ক্রিস্টিন চেম্বারলেন (বর্তমানে লরা কে. অ্যামাজন) লিখেছেন: The inconsistency in the number of Matrikas found in the valley [Indus] today (seven, eight, or nine) possibly reflects the localization of goddesses [.] Although the Matrikas are mostly grouped as seven goddesses over the rest of the Indian Subcontinent, an eighth Matrikas has sometimes been added in Nepal to represent the eight cardinal directions. In Bhaktapur, a city in the Kathmandu Valley, a ninth Matrika is added to the set to represent the center.
বর্ণনা
thumb|300px|দেবী দুর্গা অষ্টমাতৃকাদের [[রক্তবীজ অসুরের বিরুদ্ধে যুদ্ধে নেতৃত্ব দিচ্ছেন। চিত্রে বাম দিক থেকে উপরের সারির মাতৃকারা হলেন নারসিংহী, বৈষ্ণবী, কুমারী, মাহেশ্বরী, ব্রাহ্মী; বামদিক থেকে নিচের সারির মাতৃকারা হলেন বারাহী, ঐন্দ্রী, চামুণ্ডা বা কালী (অসুরের রক্তপানরতা) ও অম্বিকা। ডানদিকে রক্তবীজের রক্ত থেকে অসুরের জন্ম হচ্ছে।]] বিভিন্ন পুরাণ, আগমশাস্ত্র ও মহাভারতে মাতৃকাগণের মূর্তিতত্ত্ব বর্ণিত হয়েছে। পুরাণের মধ্যে বরাহ পুরাণ, অগ্নি পুরাণ, মৎস্য পুরাণ, বিষ্ণুধর্মোত্তর পুরাণ ও মার্কণ্ডেয় পুরাণের অন্তর্গত দেবীমাহাত্ম্যম্ গ্রন্থে এবং আগমশাস্ত্রগুলির মধ্যে অংসুমাদভেদাগম, সুরভেদাগম, পূর্বকর্ণাগম, রূপমান্দনে মাতৃকাগণের বর্ণনা রয়েছে।
দেবীমাহাত্ম্যম্ গ্রন্থে বর্ণিত অষ্টমাতৃকাগণ হলেন:
টীকা
c. This very ability is possessed by Raktabija of the Devi-mahatmya and Vamana Purana.
দিনা তাকরুরী
দিনা তাকরুরি ( আরবি : دينا تكروري) হলেন একজন ফিলিস্তিনি আমেরিকান সাংবাদিক, উপস্থাপক এবং এজে+, আল জাজিরা মিডিয়া নেটওয়ার্কের সহ সান ফ্রান্সিসকো, ক্যালিফোর্নিয়ায় অবস্থিত অল-ডিজিটাল ভিডিও নিউজ নেটওয়ার্কের প্রযোজক।
তিনি পুরষ্কার-বিজয়ী ডকুসিরিজের "ডিরেক্ট ফ্রম উইথ দিনা তাকরুরি," এর উপস্থাপক যা এজে+ এর ফিল্ড ডকুমেন্টারি টিম আন্তর্জাতিক এবং নিজ দেশের ব্রেকিং নিউজ, সমস্যা এবং সামাজিক ন্যায়বিচার আন্দোলনের উপর দৃষ্টিপাত করে পরিচালিত।
তাকরুরি হোস্ট করা ভিডিওগুলি ইন-স্টুডিও ব্যাখ্যাকারীদের কাছ থেকে বিন্যাসে রয়েছে যা সংবাদের গল্পগুলির প্রসঙ্গ সরবরাহ করে, বিশেষজ্ঞ এবং স্টেকহোল্ডারদের সাথে সাক্ষাৎকার এবং এমনকি গ্রাউন্ড রিপোর্টগুলি যেখানে খবরগুলি ভেঙে যাচ্ছে। তিনি যেসব বিষয় নিয়ে আলোচনা করেছেন তার মধ্যে রয়েছে ইসরায়েল-ফিলিস্তিনি সংঘাত, মার্কিন যুক্তরাষ্ট্রে #BlackLivesMatter আন্দোলন, পুলিশি নিষ্ঠুরতা, গণহারে কারাবাস এবং ২০১৬ সালের রাষ্ট্রপতি নির্বাচন।
প্রাথমিক জীবন
দিনাতাকরুরি ফিলিস্তিনি বংশোদ্ভূত। তিনি আরব স্টাডিজে বিষয়ে জর্জটাউন ইউনিভার্সিটি থেকে স্নাতক অধ্যয়ন সম্পন্ন করেন। তাকরুরি লোয়েল হাই স্কুলের স্নাতক।
কর্মজীবন
দিনাতাকরুরি ২০০৭ সালে আরব রেডিও ও টেলিভিশন নেটওয়ার্কে (এআরটি) প্রচারিত "হোয়াট'স হ্যাকিং" নামে একটি সাপ্তাহিক ঘন্টাব্যাপী স্যাটেলাইট টেলিভিশন প্রোগ্রামে সহ-উপস্থাপক এবং প্রযোজক হিসাবে তার সম্প্রচার কর্মজীবন শুরু করেছিলেন। উত্তর আমেরিকায় প্রচারিত এই অনুষ্ঠানটি আরব-আমেরিকানদের সাথে সম্পর্কিত বর্তমান রাজনৈতিক, সাংস্কৃতিক এবং সামাজিক বিষয়গুলির উপর দৃষ্টি নিবদ্ধ করে।
তিনি ২০০৭ সালের জানুয়ারি থেকে ২০০৮ সালের এপ্রিলের মধ্যে জর্জটাউন বিশ্ববিদ্যালয়ের ডঃ রোচেল ডেভিসের সাথে গবেষণা সহকারী হিসাবেও কাজ করেন। তার দায়িত্বগুলির মধ্যে একটি ছিল মার্কিন সামরিক কর্মীদের সাক্ষাত্কার নেওয়া যারা ইরাকি সংস্কৃতি এবং মার্কিন সামরিক সাংস্কৃতিক প্রশিক্ষণ সম্পর্কে তাদের উপলব্ধির উপর একটি প্রকল্পের জন্য ইরাকে কাজ করেছিলেন। ২০০৮ সালের এপ্রিলে জর্জিয়ার আটলান্টায় ঐতিহাসিকদের এক সম্মেলনে এই গবেষণার ফলাফল উপস্থাপন করা হয়। শেষ পর্যন্ত 'অ্যানথ্রোপলজি অ্যান্ড গ্লোবাল কাউন্টার ইনসার্জেন্সি' শীর্ষক একটি বইয়ের একটি অধ্যায়ে এগুলো প্রকাশিত হয়। ২০০৮ সালে, তাকরুরি পুরষ্কার-বিজয়ী ফিচার ডকুমেন্টারি ফিল্ম "বুড্রাস" এর জন্য আরবি-থেকে-ইংরেজি অনুবাদেও অবদান রাখেন।
তাকরুরি ২০০৮ সালে ওয়াশিংটন ডিসিতে আল জাজিরা আরবিতে আবদুরহিম ফুকারা দ্বারা আয়োজিত সাপ্তাহিক লাইভ কারেন্ট অ্যাফেয়ার্স শোতে প্রযোজক হিসাবে যোগ দিয়েছিলেন যা আরব অঞ্চলে মার্কিন রাজনীতির প্রভাব পরীক্ষা করে। সেখানে তিনি ডোনাল্ড রামসফেল্ড, রবার্ট গেটস, ডোমিনিক স্ট্রস-কান, টনি ব্লেয়ার, জন ম্যাককেইন এবং মাহমুদ আহমাদিনেজাদ সহ বিশিষ্ট রাজনৈতিক ব্যক্তিত্বদের সাথে সাক্ষাৎকার তৈরি করেছিলেন। তাকরুরি ২০১২ সালের জুন মাসে হাফিংটন পোস্টের অনলাইন স্ট্রিমিং নেটওয়ার্ক হাফিংটন পোস্টের লাইভে প্রযোজক ও উপস্থাপক হিসেবে যোগ দেন। তিনি মূল লঞ্চ টিমের অংশ ছিলেন এবং বিশ্বব্যাপী বিষয়, রাজনীতি, জীবনধারা এবং সংস্কৃতি কভার করেছিলেন। তিনি এখন এজে + এ একজন উপস্থাপক এবং প্রযোজক।
গির্জায় গুলি চালানোর পর দক্ষিণ ক্যারোলিনার চার্লসটন থেকে তাকরুরি স্থানীয়ভাবে রিপোর্ট করেছেন। তিনি ওরেগনের ফেডারেল বন্যপ্রাণী রিজার্ভের সশস্ত্র দখল এবং মিশিগানের ফ্লিন্টে পানির সংকটও কভার করেছেন। আন্তর্জাতিকভাবে, তাকরুরি ইউরোপের শরণার্থী সংকট, শরণার্থীদের সাথে এম্বেড করা এবং ইংরেজী এবং আরবি ভাষায় সম্প্রচার করার সময় তাদের সাথে সীমান্ত অতিক্রম করে। ২০১৫ সালের শরৎকালে তীব্র উত্তেজনার সময় তিনি পশ্চিম তীর থেকেও রিপোর্ট করেছিলেন। তার ভিডিও ভাইরাল হয়েছে, ফেসবুকে লক্ষ লক্ষ ভিউ এবং ইউটিউবে কয়েক লক্ষ শেয়ার হয়েছে৷